Aarhus den 17.02. 2023

**Info om Gellerup Kulturmidlers bevillingsudvalg**

Ved etableringen af Gellerup Kulturmidler tilbage i 2012 blev det besluttet, at der skulle etableres en projektgruppe, som fik til opgave at fordele midlerne i de to puljer.

Projektgruppen bestod dengang af personer, som blev udpeget af følgende afdelinger og organisation:

Børn & Unge

Gellerup Bibliotek

Globus1

Gellerup Sekretariatet

Kulturforvaltningen

Samvirket i Gellerup

De to af medlemmerne skulle være medlem af Gellerup modellen. Projektgruppen var forpligtet til at sikre, at anvendelsen af midlerne ikke stred mod de fælles intentioner for området.

I 2016 skete en justering af Gellerup Kulturmidler, således at udpegningen af medlemmer til projektgruppen nu ser således ud:

1 person udpeges af Samvirket i Gellerups Styregruppe blandt styregruppens medlemmer (pt. Chadi Kayed)

2 personer udpeges af Kulturforvaltningen (pt. Lone Jensen. Der skal findes en person mere)

1 person udpeges af Sport & Fritid (pt. under afklaring)

1 person udpeges af Borgerservice og Biblioteker (pt. Helene Bruhn Schwartzman)

1 person udpeges af Borgmesterens Afdeling (pt. Pia Katballe Sørensen)

1 person udpeges af Børn og Unge (FU) (pt. Chadi Alderbas)

1 person bosiddende i Gellerup udpeges af de syv andre medlemmer af projektgruppen. (pt. under afklaring)

Der er ikke noget vedtaget omkring, hvor længe medlemmerne af bevillingsudvalget kan sidde i udvalget.